Тарихрал ва культуралул гьайкаллу |\nТарихрал ва культуралул гьайкаллу\nКказитрал ва номердания тиннай, жу дакIний буру чIун-чIумуй ришлан Тарихрал, культуралул ва архитектуралул гьайкаллу дуруччаврил Республикалул центрданул цIаниясса чичрурду.\nАьрасатнал Федерациялул халкьуннал культуралул ирсирал объектру (тарихрал ва культуралул гьайкаллу) хъанахъи­ссар билаят социал ва экономикалул чулуха хьхьичIунмай шаврил агьамсса факторну.\nДагъусттан Республикалул аьрщарай дуссар культуралул ирсирал федерал ва региондалул агьамшиврул статус дусса 6354 объект. Миннувух дур тарихрал, культуралул, археологиялул гьайкаллу, мукунна ми щаллагу дунияллул ирсну бушиврий ЮНЕСКОлул мукIрушин дур­сса гьайкаллу.\nКультуралул ирсирал объектирдал ккал ва миннул ляли­чIишиву хIисавравун ларсун, Дагъусттан Республика духлахиссар Аьрасатнал Федерациялул субъектирдал лаваймур лигалувун.\nЖулла республикалий мукунсса объектру дуруччавриха ва машгьур давриха зий буссар ДР-лул Культуралул ирс буруччаврил агентство.\nАгентствалул хьхьичIунсса гьурттушинна дуллалиссар законотворчествалулмур давриву, ххал дигьлагьиссар федерал ва региондалул лагрулийсса норматив правалул актирдал проектру, мукунна региондалул законопроектру. Дуллалиссар ялув бацIаврил давуртту, иш багьни, жавабрайн кIункIу буллалиссар тахсир хьуми. Му бакъассагу, дуллалиссар культуралул ирсирал объектру цIу лаган дуллалаврил ялувсса давугу.\nЦила давриву Агентствалул хъуннасса къулагъас дуллалиссар жяматращалсса даврих. Республикалул организацияртту, агьали давривух хIала буваншиврул, сакин бувссар Жяматийсса совет. Мивун бухлахи­ссар аьлимтал, журналистътал, архитектортал, культуралул ирс буруччаврил аралул пишакартал ва м.ц.\nРеспубликалий цалчинма цалчин сакин бувссар Культуралул ирсирал объектирдал тагьарданул мониторинг дуллалаврил жяматийсса инспектортурал институт. Цуксса хIайпнугу, цIанасса чIумал Лакрал, Ккуллал ва ЦIуссалакрал районнал ккаккан дуван дурар цала чулухасса жяматийсса инспектортурал цIарду. ОьвтIий буру лакрал общественнострайн цала буттахъал тарихрал ва культуралул ирс буруччавривух чялишну гьуртту хъанан.\nКъачанну шай цумур-дунугу объект гьайкалну душиву, мунил чулухуннай дуван аьркинмур кIул-къакIулшиву сававну, инсантурал низам ва закон лиян дурсса ишру. Мукунсса иширттал хьхьичIалу кьукьаву мурадрай, Агентствалул республикалул циняв шагьрурдайн ва шяраваллавун гьан дурссар культуралул ирсирал объектирдал сияхIру. Агентство мудангу хIадурну буссар гьайкаллу дуруччаврийн багьайсса ма­съаларттал ялув агьалинащал ва личIи-личIисса идарарттащал уртакьшиврий зун.\nТарихрал, культуралул ва архитектуралул гьайкаллул дуруччаврил Республикалул центрданул директор\nПредыдущая записьФутболданухсса ччаврил турнирСледующая записьЗахIматрал пишардал чемпионат